Favqulodda vaziyatlar tuzilmalarining faoliyatini yanada takomillashtirish boʻyicha tashkiliy chora-tadbirlar toʻgʻrisida
(resolution, 2025-10-21)

Oʻzbekiston Respublikasi Prezidentining 2019-yil 10-apreldagi “Oʻzbekiston Respublikasida favqulodda vaziyatlarning oldini olish va bartaraf etish hamda yongʻin xavfsizligini taʼminlashning sifat jihatidan yangi tizimini joriy etish toʻgʻrisida”gi PF-5706-son Farmoniga muvofiq hamda favqulodda vaziyatlar tuzilmalarining faoliyatini yanada takomillashtirish maqsadida: 1. Quyidagilar: 2019 ― 2021-yillarda Oʻzbekiston Respublikasi Favqulodda vaziyatlar vazirligi faoliyatini yanada takomillashtirish boʻyicha “Yoʻl xaritasi” 2-ilovaga muvofiq tasdiqlansin. Respublika vazirlik va idoralari rahbarlari zimmasiga “Yoʻl xaritasi”da belgilangan tadbirlarni oʻz vaqtida va samarali amalga oshirish boʻyicha shaxsiy javobgarlik yuklatilsin. 3. Quyidagilar saqlab qolinsin: 2019 moliya yilida Yongʻin xavfsizligi bosh boshqarmasi va Yongʻin xavfsizligi instituti uchun koʻzda tutilgan moliyalashtirish, shahodatlangan xodimlarga pul taʼminotini toʻlab berish, maxsus unvonga ega boʻlmagan shaxslar mehnatiga haq toʻlashning amaldagi tartibi va hajmi; Yongʻin xavfsizligi bosh boshqarmasi va Yongʻin xavfsizligi institutining shahodatlangan xodimlari uchun mazkur qaror kuchga kirgunga qadar Oʻzbekiston Respublikasi Ichki ishlar vazirligi ixtisoslashtirilgan uy-joy fondining yashash xonalaridan foydalanish boʻyicha mavjud boʻlgan huquqi. 4. Belgilansinki: a) 2020-yil 1-yanvardan: Oʻzbekiston Respublikasi Favqulodda vaziyatlar vazirligining yagona tashkiliy-shtat tuzilmasi joriy etiladi; Favqulodda vaziyatlar vazirligi tizimiga Yongʻin xavfsizligi bosh boshqarmasi va Yongʻin xavfsizligi institutidan oʻtkazilgan shahodatlangan xodimlar uchun Favqulodda vaziyatlar vazirligi harbiy xizmatchilariga nazarda tutilgan shartnoma boʻyicha harbiy xizmatni oʻtash va pul taʼminoti tartibi hamda ichki ishlar organlari xodimlarining maxsus unvonlari boʻyicha oylik maosh miqdori, kiyim-kechak bilan taʼminlash hamda tibbiy xizmat koʻrsatish meʼyorlari va tartibi, shuningdek, Oʻzbekiston Respublikasi Ichki ishlar vazirligi tizimida nazarda tutilgan barcha ijtimoiy imtiyozlar va pensiya kafolatlari saqlanib qoladi; professional yongʻin boʻlinmalarining ishchi-xizmatchilari qutqaruvchi maqomiga ega boʻlganidan soʻng, ularga nisbatan Oʻzbekiston Respublikasi Favqulodda vaziyatlar vazirligi tizimida nazarda tutilgan mehnatga haq toʻlash tartibi koʻllaniladi; b) 2021-yil 1-yanvardan: Favqulodda vaziyatlar vazirligi tizimiga oʻtkazilgan Yongʻin xavfsizligi bosh boshqarmasi va Yongʻin xavfsizligi institutining shahodatlangan xodimlariga Oʻzbekiston Respublikasi Favqulodda vaziyatlar vazirligi harbiy xizmatchilarining tegishli toifalari uchun nazarda tutilgan harbiy unvonlar boʻyicha oylik maoshi miqdori, kiyim-kechak va tibbiy taʼminot tartibi hamda boshqa taʼminot meʼyorlari, xizmat davrini hisoblash, ijtimoiy imtiyozlarni va pensiya kafolatlarini koʻllash joriy etiladi; Favqulodda vaziyatlar vazirligi tizimiga oʻtkazilgan Yongʻin xavfsizligi bosh boshqarmasi va Yongʻin xavfsizligi institutining shahodatlangan xodimlariga pensiya hisoblanganda, ularning harbiy xizmat davriga oldingi xizmat joyi boʻyicha xizmat davri, shuningdek, maxsus ofitser unvonlari berilgan holda ichki ishlar organlariga xizmatga qabul qilingan ofitserlar tarkibi uchun ularning oliy taʼlim muassasalarida kunduzgi shaklida oʻqigan bir oy oʻqish davri bir oy xizmat davriga tenglashtirilgan holda kiritiladi. 5. Belgilansinki: Oʻzbekiston Respublikasi Favqulodda vaziyatlar vazirligi boshqaruv organlari va tuzilmalarining, shartnomalar tuzish asosida tashkil etiladigan boʻlinmalardan tashqari, moliyalashtirish manbalari Oʻzbekiston Respublikasi Davlat budjeti mablagʻlari hamda qonun bilan taqiqlanmagan boshqa manbalar hisoblanadi; Oʻzbekiston Respublikasi Favqulodda vaziyatlar vazirligining tashkilotlar bilan tuzgan shartnomalari asosida tashkil etilgan boʻlinmalari mazkur tashkilotlar mablagʻlari hisobidan taʼminlanadi; Oʻzbekiston Respublikasi Favqulodda vaziyatlar vazirligiga berilayotgan hamda yangidan tashkil etilgan tuzilmalar yongʻin xavfsizligi va ushbu sohadagi ayrim faoliyat turlarini litsenziyalash masalalarini tartibga soluvchi meʼyoriy-huquqiy hujjatlar qabul qilinishiga qadar amaldagi meʼyoriy-huquqiy hujjatlarga amal qiladi. 6. Oʻzbekiston Respublikasi Vazirlar Mahkamasi ikki oy muddatda yangi tashkil etilayotgan Favqulodda vaziyatlar vazirligi boshqaruv organlari va tuzilmalarining xususiyat va maqsadlarini inobatga olgan holda toʻlaqonli faoliyatini taʼminlash yuzasidan ularni joylashtirish, jihozlash va boshqa tashkiliy masalalarni hal etish boʻyicha chora-tadbirlar dasturini tasdiqlasin. 7. Respublika vazirlik va idoralari boʻysunuvidagi obyektlarda Oʻzbekiston Respublikasi Favqulodda vaziyatlar vazirligi tuzilmalari bilan shartnoma asosida faoliyat koʻrsatayotgan yongʻin xavfsizligi boʻlinmalarining toʻlaqonli faoliyatini taʼminlasin. 8. Axborot texnologiyalari va kommunikatsiyalarini rivojlantirish vazirligi Favqulodda vaziyatlar vazirligi bilan birgalikda ikki oy muddatda favqulodda vaziyatlarning oldini olish, ularni profilaktika qilish va bartaraf etish tizimiga zamonaviy axborot-kommunikatsiya texnologiyalarini tatbiq etish, shu jumladan Yagona navbatchi-dispetcherlik xizmatini tashkil etish boʻyicha Oʻzbekiston Respublikasi Vazirlar Mahkamasiga takliflar kiritsin. 9. Oʻzbekiston Respublikasi Favqulodda vaziyatlar vazirligi: a) Oʻzbekiston Respublikasi Ichki ishlar vazirligi bilan birgalikda: 2020-yil 1-yanvar holatiga koʻra berilayotgan tuzilmalarning balansidagi bino, inshootlar va ularga tutash hududlarni, maxsus va boshqa moddiy vositalarni, mulklarni, maxsus va avtomobil texnikalarini, Yongʻin xavfsizligi bosh boshqarma va Yongʻin xavfsizligi instituti xodimlariga biriktirilgan ixtisoslashtirilgan uy-joy fondining yashash xonalarini, qurol-yaroq va oʻq-dorilarni, safarbarlik zaxirasi omborlarini operativ boshqaruv asosida begʻaraz topshirish-qabul qilishni amalga oshirsin; Oʻzbekiston Respublikasi Ichki ishlar vazirligining boshqa tarkibiy tuzilmalariga berilishiga yoʻl qoʻymagan holda, Yongʻin xavfsizligi bosh boshqarma va Yongʻin xavfsizligi institutining binolari, inshootlari, maxsus va avtomobil texnikalari, uskunalari, asbob-anjomlari va boshqa mol-mulkining saqlanishini taʼminlash boʻyicha kompleks chora-tadbirlarni qabul qilsin; tashkiliy-shtat oʻzgarishlarini amalga oshirish davomida berilayotgan tuzilmalarning doimiy jangovar tayyorgarligi, yuqori darajadagi intizomi va uyushqoqligini taʼminlasin; Oʻzbekiston Respublikasi Favqulodda vaziyatlar vazirligiga yuklatilayotgan yangi vazifalar mazmun-mohiyatini barcha shaxsiy tarkibga yetkazish boʻyicha kompleks choralarni koʻrsin; ikki oy muddatda barcha darajadagi ommaviy tadbirlarga tayyorgarlik koʻrish va ularni oʻtkazishda Favqulodda vaziyatlar vazirligi tuzilmalarining ichki ishlar organlari bilan hamkorlikdagi harakatlari boʻyicha yoʻriqnoma ishlab chiqsin va tasdiqlasin; b) Oʻzbekiston Respublikasi Ichki ishlar vazirligi, Investitsiyalar, sanoat va savdo vazirligi huzuridagi “Oʻztextreyd” DUK va Iqtisodiyot va moliya vazirligi bilan birgalikda berilayotgan tuzilmalarni maxsus yongʻin-texnik va tadqiqot uskunalari, aloqa vositalari va maxsus kiyim-bosh bilan bosqichma-bosqich taʼminlash, shuningdek, yongʻin xavfsizligi tuzilmalarning bino va inshootlarini qurish, rekonstruksiya qilish va kapital taʼmirlashni nazarda tutuvchi avval qabul qilingan kompleks dasturlar ijrosini taʼminlasin; v) manfaatdor vazirlik va idoralar bilan birgalikda 2019-yil yakuniga qadar, yuklatilgan vazifalarni bajarish xususiyatlari va xalqaro standartlarni inobatga olgan holda, favqulodda vaziyatlar tuzilmalari harbiy xizmatchi va qutqaruvchilari uchun tubdan yangi xizmat va maxsus kiyimlarni, atributikalarni, farqlash belgilarini joriy etish boʻyicha takliflarni ishlab chiqsin va kiritsin; g) Oliy va oʻrta maxsus taʼlim vazirligi bilan birgalikda ikki oy muddatda Oʻzbekiston Respublikasi Favqulodda vaziyatlar vazirligi Akademiyasi qoshida Ixtisoslashtirilgan litseyni tashkil etish, joylashtirish va faoliyatini yoʻlga qoʻyish boʻyicha takliflarni ishlab chiqsin va Oʻzbekiston Respublikasi Vazirlar Mahkamasiga kiritsin; d) Moliya vazirligi bilan kelishilgan holda, Oʻzbekiston Respublikasi Favqulodda vaziyatlar vazirligi boshqaruv organlari va tuzilmalarning moddiy-texnik bazasini kuchaytirish, shaxsiy tarkibini ragʻbatlantirish uchun tushgan mablagʻlarni taqsimlash va maqsadli yoʻnaltirish boʻyicha amaldagi tartibni saqlab qolgan holda yuridik va jismoniy shaxslarga pullik xizmat koʻrsatish boʻyicha tasdiqlangan roʻyxatga tegishli qoʻshimchalar kiritsin; e) Oʻzbekiston Respublikasi Adliya vazirligi bilan birgalikda qonun hujjatlariga mazkur qarordan kelib chiqadigan oʻzgartirish va qoʻshimchalarning belgilangan tartibda kiritilishini taʼminlasin. 10. Moliya vazirligi Favqulodda vaziyatlar vazirligi, Ichki ishlar vazirligi va Mudofaa vazirligining xarajatlar smetalariga mazkur qaror talablaridan kelib chiqqan holda tegishli oʻzgartirishlar kiritsin, shuningdek, Oʻzbekiston Respublikasi Favqulodda vaziyatlar vazirligining asoslangan hisob-kitoblari boʻyicha budjetdan qoʻshimcha mablagʻlar ajratsin. 11. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin. T/r Tadbirlar roʻyxati Ijro shakli Ijro muddati Masʼul ijrochilar I. Oʻzbekiston Respublikasi Favqulodda vaziyatlar vazirligi faoliyatini tartibga soluvchi normativ-huquqiy bazani takomillashtirish 1. Ommaviy tadbirlarni tashkil etish va oʻtkazish davrida xavfsizlikni taʼminlash boʻyicha Oʻzbekiston Respublikasi Favqulodda vaziyatlar vazirligi (keyingi oʻrinlarda — FVV)ning tuzilmalari ishtiroki tartibini ishlab chiqish va tasdiqlash. Tegishli normativ-huquqiy hujjat loyihasi 2019-yil1-avgust FVV (A.H. Qoʻldoshev), IIV (M.U. Joʻrayev) 2. Favqulodda vaziyatlar vazirligi va Davlat yongʻin xavfsizligi xizmati faoliyatini tartibga soluvchi hujjatlarni inventarizatsiyadan oʻtkazib, ishlab chiqilishi va qayta ishlanishi talab qilinadigan idoraviy normativ-huquqiy hujjatlar roʻyxatini tuzish hamda ularni tayyorlash boʻyicha tarmoq jadvalini tasdiqlash. Favqulodda vaziyatlar vazirining buyrugʻi 2019-yil1-dekabr FVV (A.H. Qoʻldoshev), Adliya vazirligi (M.U. Istamov) 3. Oʻzbekiston Respublikasida favqulodda vaziyatlarning oldini olish va ularda harakat qilish davlat tizimining faoliyatini takomillashtirish. Tegishli normativ-huquqiy hujjat loyihasi 2020-yil1-avgust FVV (A.H. Qoʻldoshev), Adliya vazirligi (M.U. Istamov) II. Favqulodda vaziyatlarda harakat qilish tizimini takomillashtirish 4. Tez harakat qilish koʻp tarmoqli respublika markazi va Murakkab yongʻinlarni oʻchirish boʻyicha respublika ixtisoslashtirilgan otryadi bazasida Favqulodda vaziyatlar vazirligining Maxsus vazifalar boʻyicha respublika qutqaruv markazini tashkil etish hamda uning Nizomi va tashkiliy-shtat tuzilmasini tasdiqlash. Favqulodda vaziyatlar vazirining buyrugʻi 2019-yil1-iyun FVV (A.H. Qoʻldoshev) 5. “Qamchiq” maxsus qidiruv-qutqaruv boshqarmasi va “Qamchiq” tonnelini qoʻriqlash boʻyicha harbiylashtirilgan yongʻin xavfsizligi qismi bazasida “Qamchiq” maxsus qidiruv yongʻin-qutqaruv boshqarmasini tashkil etish hamda uning Nizomi va tashkiliy-shtat tuzilmasini tasdiqlash. Favqulodda vaziyatlar vazirining buyrugʻi 2019-yil 1-iyun FVV (A.H. Qoʻldoshev) 6. Qoraqalpogʻiston Respublikasi, Qashqadaryo, Samarqand va Fargʻona viloyatlarida maxsus vazifalarni bajaruvchi hududiy qutqaruv otryadlarining faoliyatini tashkil etish. Favqulodda vaziyatlar vazirining buyrugʻi 2019-yil1-iyul FVV (A.H. Qoʻldoshev), Qoraqalpogʻiston Respublikasi Vazirlar Kengashi (Q.R. Sariyev), Qashqadaryo (Z.Sh. Roʻziyev), Samarqand (E.O. Turdimov) va Fargʻona (Sh.M. Ganiyev) viloyatlari hokimliklari 7. Respublikaning shaharlarida, aholi punktlarida va obyektlarida FVV yongʻin-qutqaruv boʻlinmalarini tashkil etish tartibini ishlab chiqish va tasdiqlash, unda quyidagilarni nazarda tutish: aholi sonidan kelib chiqqan holda, aholi punktlarida yongʻin-qutqaruv depolari joylashuvini, yongʻin oʻchirish va qutqaruv avtomobillari sonini belgilash; yongʻin-qutqaruv boʻlinmalari (otryadlar, qismlar, postlar)ni tashkil etish. Tegishli normativ-huquqiy hujjat loyihasi 2019-yil1-avgust FVV (A.H. Qoʻldoshev), Qurilish vazirligi (B.E. Zokirov) daxldor vazirlik va idoralar bilan birgalikda 8. Favqulodda vaziyatlarda harakat qilish va boshqarishning Milliy markazi (FVHQ va BMM) hamda uning hududiy tezkor boshqaruv markazlarini tashkil qilish va faoliyatini yoʻlga qoʻyish boʻyicha kompleks chora-tadbirlarni ishlab chiqish, unda quyidagilarni nazarda tutish: Yagona navbatchi-dispetcherlik xizmati (YANDX)ni tashkil etish; FVHQvaBMM va YANDX tashkiliy-shtat tuzilmasini, nizomlarini hamda FVDT kuchlari va vositalarini boshqarish tartibini tasdiqlash; FVHQvaBMM va uning hududiy boʻlinmalari binolarini qurish (qayta qurish) va jihozlash; yongʻin-qutqaruv boʻlinmalarining yagona chaqiruv raqamini tatbiq etish. Tegishli normativ-huquqiy hujjat loyihasi 2019-yil1-sentabr FVV (A.H. Qoʻldoshev), Axborot texnologiyalari va kommunikatsiyalarini rivojlantirish vazirligi (O.M. Umarov), Moliya vazirligi (A.Ya. Haydarov), Qurilish vazirligi (B.E. Zokirov), Iqtisodiyot va sanoat vazirligi (R.A. Gulyamov) 9. Quyidagilarni: Zarafshon, Uchquduq, Shirin shaharlari, Ohangaron va Oʻrta-Chirchiq tumanlarida professional yongʻin-qutqaruv qismlarini; Xiva shahar Favqulodda vaziyatlar boʻlimini umumiy miqdor doirasida tashkil etish va faoliyatini yoʻlga qoʻyish. Favqulodda vaziyatlar vazirining buyrugʻi 2019-yil1-oktabr FVV (A.H. Qoʻldoshev), Navoiy (Q.B. Tursunov), Sirdaryo (Gʻ.Gʻ. Mirzayev), Toshkent (Gʻ.I. Ibragimov) va Xorazm (F.U.Ermanov) viloyatlari hokimliklari 10. Favqulodda vaziyatlar vazirligida idoraviy aviatsiya boʻlinmasini tashkil etish boʻyicha takliflarni tayyorlash. Axborot xati 2019-yil1-noyabr FVV (A.H. Qoʻldoshev)manfaatdor vazirlik va idoralar bilan birgalikda 11. Maxsus vazifalar boʻyicha respublika qutqaruv markazi tarkibida radiatsiyaviy avariyalar tarqalishini chegaralash va bartaraf etishga moʻljallangan, maxsus texnika, uskunalar va asbob-anjomlar bilan jihozlangan ixtisoslashtirilgan boʻlinmani tashkil etish. Axborot xati 2020-yil 1-yanvar FVV (A.H. Qoʻldoshev) III. Oʻzbekiston Respublikasi Favqulodda vaziyatlar vazirligi moddiy-texnik bazasini mustahkamlash va rivojlantirish 12. FVV yongʻin xavfsizligi va favqulodda vaziyatlar muammolari ilmiy-tadqiqot instituti faoliyatini tashkil etish. Kompleks chora-tadbirlar 2019-yil1-iyun FVV (A.H. Qoʻldoshev), Moliya vazirligi (A.Ya. Haydarov), Qurilish vazirligi (B.E. Zokirov), Iqtisodiyot va sanoat vazirligi (R.A.Gulyamov) 13. FVV boʻlinmalari va organlari tomonidan jismoniy va yuridik shaxslarga koʻrsatiladigan pullik xizmatlar roʻyxatini tayyorlash va tasdiqlash. Qoʻshma qaror 2019-yil 1-iyun FVV (A.H. Qoʻldoshev), Moliya vazirligi (A.Ya. Haydarov), Adliya vazirligi (M.Sh. Istamov) 14. Belarus Respublikasi FVV Fuqaro muhofazasi universitetida ishlab chiqilgan dasturiy taʼminot vositalari (favqulodda vaziyatlarning oldini olish va bartaraf etish, surishtirish, Favqulodda vaziyatlar komissiyasi aʼzolarini tayyorlash)ni sohaga yetkazib berish va moslashtirish boʻyicha takliflar tayyorlash. Axborot xati 2019-yil 1-iyul FVV (A.H. Qoʻldoshev), Axborot texnologiyalari va kommunikatsiyalarini rivojlantirish vazirligi (O.M. Umarov),manfaatdor vazirlik va idoralar 15. Davlat yongʻin xavfsizligi xizmatining oʻqotar qurollarini Oʻzbekiston Respublikasi IIV balansidan FVV balansiga oʻtkazilishini hamda keyinchalik ularni Oʻzbekiston Respublikasi Mudofaa vazirligi omborxonalarida saqlanishini tashkil qilish. Qoʻshma qaror loyihasi 2019-yil1-iyul FVV (A.H. Qoʻldoshev), IIV (M.U. Joʻrayev), Mudofaa vazirligi (P.I. Ergashev) 16. “Pojsnab” MCHJ va “Uniform” RUICHK (Belarus Respublikasi) bilan asosiy va maxsus turdagi yongʻin-qutqaruv texnikalarini, uskunalarni, shuningdek, qutqaruvchi va yongʻin oʻchiruvchilarning shaxsiy himoya vositalari va maxsus himoya kiyimlarini xarid qilish masalalarini koʻrib chiqish. Axborot xati 2019-yil1-iyul FVV (A.H. Qoʻldoshev), Moliya vazirligi (A.Ya. Haydarov), Mudofaa sanoati davlat qoʻmitasi (X. Yusupov) 17. FVVning harbiy xizmatchilari va xizmatchilari uchun harbiy va xizmat kiyim-bosh namunalarini ishlab chiqish va tasdiqlash. Oʻzbekiston Respublikasi Prezidentining farmoyishi loyihasi 2020-yil1-fevral FVV (A.H. Qoʻldoshev) manfaatdor vazirlik va idoralar bilan birgalikda IV. Kadrlarni, aholini, qutqaruv xizmatlarini, fuqaro muhofazasi tuzilmalarini tayyorlash tizimini takomillashtirish 18. Toshkent viloyatining Nurafshon shahrida zamonaviy koʻrgazma materiallar, interaktiv oʻqitish vositalari hamda axborot texnologiyalari bilan jihozlangan, hayot faoliyati xavfsizligi boʻyicha koʻrgazma-namunali oʻqitish Markazini tashkil etish boʻyicha takliflar tayyorlash. Axborot xati 2019-yil 20-may FVV (A.H. Qoʻldoshev), Toshkent viloyati hokimligi (Gʻ.I. Ibragimov), “Oʻztransgaz” AJ (B.P. Musayev),Energetika vazirligi (J.T. Mirzamaxmudov) 19. FVV Akademiyasi va uning qoshidagi Ixtisoslashtirilgan akademik litsey faoliyatini tashkil etish boʻyicha kompleks chora-tadbirlarni ishlab chiqish. Oʻzbekiston Respublikasi Prezidenti qarori loyihasi 2019-yil 1-iyun FVV (A.H. Qoʻldoshev), Oliy va oʻrta maxsus taʼlim vazirligi (O.K. Abduraxmonov), Adliya vazirligi (M.Sh. Istamov) 20. Yongʻin-qutqaruv otryadlari va qutqaruv qismlari shaxsiy tarkibini qutqaruv ishiga tayyorlash boʻyicha kompleks chora-tadbirlarni ishlab chiqish hamda keyinchalik ularga qutqaruvchi maqomini berish maqsadida attestatsiyadan oʻtkazish. Favqulodda vaziyatlar vazirining buyrugʻi 2019-yil10-iyun FVV (A.H. Qoʻldoshev) 21. Qutqaruvchi kasbi nufuzini oshirish va aholi oʻrtasida hayot faoliyati xavfsizligi asoslarining targʻibotini maqsadli tashkil qilish yuzasidan aholining turli toifalari uchun moʻljallangan videoroliklar va multfilmlar, shuningdek, targʻibot yoʻnalishidagi materiallar hamda badiiy va hujjatli filmlar tayyorlash boʻyicha kompleks chora-tadbirlarni ishlab chiqish. Kompleks chora-tadbirlar dasturi 2019-yil1-iyul FVV (A.H. Qoʻldoshev),Oliy va oʻrta maxsus taʼlim vazirligi (O.K. Abduraxmonov), Xalq taʼlimi vazirligi (A.Yu. Umarov), MTRK (X.B. Nuritdinov), “Oʻzbekkino” MA (F. Zokirov) 22. FVV harbiy xizmatchilari va xizmatchilarini kasbiy, jismoniy va mafkuraviy tarbiyalash tizimini takomillashtirish. Kompleks reja 2019-yil1-iyul FVV (A.H. Qoʻldoshev), Oliy va oʻrta maxsus taʼlim vazirligi (O.K. Abduraxmonov), Xalq taʼlimi vazirligi (A.Yu. Umarov) 23. Belarus Respublikasi va boshqa xorijiy davlatlarning FVV ayrim boʻlinmalari faoliyatini tashkil etish boʻyicha tajribasini oʻrganish. Chora-tadbirlar rejasi 2019-yil1-iyul FVV (A.H. Qoʻldoshev), Moliya vazirligi (A.Ya. Haydarov), Tashqi ishlar vazirligi (I.T. Neʼmatov) 24. Turli favqulodda vaziyatlarda yongʻin-qutqaruv boʻlinmalari tomonidan qutqaruv ishlarini olib borish koʻnikmalarini takomillashtirish imkoniyatiga ega boʻlgan zamonaviy oʻquv-mashgʻulot poligonini tashkil etish. Kompleks reja 2019-yil1-avgust FVV (A.H. Qoʻldoshev) manfaatdor vazirlik va idoralar bilan birgalikda 25. Belarus Respublikasi FVVning Fuqaro muhofazasi universiteti mutaxassislarini jalb qilgan holda Oʻzbekiston Respublikasi FVV Akademiyasi faoliyatini tashkil etishda metodik yordam koʻrsatish hamda ilmiy-texnik ishlanmalar sohasida hamkorlikni rivojlantirish va kadrlarni tayyorlash masalalarini koʻrib chiqish. Axborot xati 2019-yil1-avgust FVV (A.H. Qoʻldoshev) 26. Jamoatchilik fikri asosida FVV tuzilmalari faoliyati samaradorligini baholash mezonlarini ishlab chiqish va tasdiqlash. Favqulodda vaziyatlar vazirining buyrugʻi 2019-yil1-sentabr FVV (A.H. Qoʻldoshev) V. Favqulodda vaziyatlar va yongʻinlarni monitoring va prognoz qilish tizimini rivojlantirish, shuningdek, FVV faoliyatiga axborot-kommunikatsiya texnologiyalarini tatbiq etish 27. Aholini tabiiy, texnogen xavfli zonalar va noqulay meteorologiya sharoitlari toʻgʻrisida xabardor qilish hamda monitoring qilish maqsadida interaktiv xaritalarni ishlab chiqish. Chora-tadbirlar rejasi 2019-yil1-iyun FVV (A.H. Qoʻldoshev), Axborot texnologiyalari va kommunikatsiyalarini rivojlantirish vazirligi (O.M. Umarov),“Davergeodezkadastr” qoʻmitasi (T.M. Abdullayev) 28. Favqulodda vaziyatlar boʻyicha tuzilmalar tezkorligi va mobilligini oshirish uchun zarur boʻladigan axborot tizimlarini va maʼlumotlar bazalarini, shuningdek, quyi tuzilmalargacha boʻlgan optik aloqa liniyalarini tashkil etish zaruriyatini hisobga olgan holda yagona axborot-kommunikatsiya tarmogʻi loyihasini ishlab chiqish. Tegishli normativ-huquqiy hujjat loyihasi 2019-yil1-sentabr FVV (A.H. Qoʻldoshev), Axborot texnologiyalari va kommunikatsiyalarini rivojlantirish vazirligi (O.M. Umarov), “Oʻzbektelekom” AK (J.L. Aripov), “Unicon.uz” DUK (X.P. Xasanov) 29. Turli xususiyatli favqulodda vaziyatlarda harakat qilish qoidalari toʻgʻrisida aholiga maʼlumot berish hamda qutqaruv xizmatlarining shoshilinch chaqiruvi, hayot faoliyati xavfsizligi toʻgʻrisidagi zarur maʼlumotlarni olish imkoniyatiga ega bepul mobil ilovani ishlab chiqish va tatbiq etish. Tegishli normativ-huquqiy hujjat loyihasi 2019-yil1-oktabr FVV (A.H. Qoʻldoshev), Axborot texnologiyalari va kommunikatsiyalarini rivojlantirish vazirligi (O.M. Umarov) 30. Geoaxborotlar tizimidan foydalangan holda FVV qutqaruv tuzilmalarining kuch va vositalarini boshqarish uchun zaruriy maʼlumotlar bazasini shakllantirish bilan birga axborot tizimini yaratish, shuningdek, real vaziyatda maʼlumotlarni vizual kuzatish tizimini (joylardagi kameralar) ishga tushirish va jamoaviy foydalanish ekranlarida aks ettirish. Tegishli normativ-huquqiy hujjat loyihasi 2019-yil1-noyabr FVV (A.H. Qoʻldoshev), Axborot texnologiyalari va kommunikatsiyalarini rivojlantirish vazirligi (O.M. Umarov), Moliya vazirligi (A.Ya. Haydarov), Iqtisodiyot va sanoat vazirligi (R.A. Gulyamov) 31. Tabiiy va texnogen xavfi yuqori zonalar (obyektlar) boʻyicha geoaxborot tizimini tashkil etish maqsadida “ARC GIS” (ARS GIS EDITOR 10,5) GPS litsenzion dasturi bilan taʼminlash masalasini ishlab chiqish. Bosqichma-bosqich jihozlash dasturi 2019-yil 1-dekabr FVV (A.H. Qoʻldoshev), Axborot texnologiyalari va kommunikatsiyalarini rivojlantirish vazirligi (O.M. Umarov), Moliya vazirligi (A.Ya. Haydarov) VI. FVV xodimlarini ijtimoiy himoya qilish va madaniy-maishiy taʼminotini takomillashtirish 32. FVV shaxsiy tarkibi, ularning oila aʼzolari va pensionerlarning tibbiy taʼminotini tashkil etish boʻyicha takliflarni ishlab chiqish va kiritish. Axborot xati 2019-yil1-sentabr FVV (A.H. Qoʻldoshev), Moliya vazirligi (A.Ya. Haydarov), Sogʻliqni saqlash vazirligi (B.K. Yusupaliyev), Mehnat vazirligi (E.M. Muxitdinov),Iqtisodiyot va sanoat vazirligi (R.A. Gulyamov) 33. FVV tarkibiga oʻtkazilgan Yongʻin xavfsizligi bosh boshqarmasi va Yongʻin xavfsizligi instituti xodimlarini ichki ishlar organlari xodimlari maqomidan harbiy xizmatchi maqomiga oʻtkazish. Favqulodda vaziyatlar vazirining buyrugʻi 2020-yil1-yanvar FVV (A.H. Qoʻldoshev) 34. FVV tarkibiga oʻtkazilgan Yongʻin xavfsizligi bosh boshqarmasi va Yongʻin xavfsizligi instituti xodimlariga ularning maxsus unvoni va toifa malakalariga muvofiq harbiy unvon va toifa malakalarini berish. Favqulodda vaziyatlar vazirining buyrugʻi 2021-yil1-yanvar FVV (A.H. Qoʻldoshev)